Nyeste Skilderie af Kiøbenhavn, 1808-04-12
J Trondhjemsavisen læses en Bekjendtgjørelse, som indeholder et Udtog af en Skrivelse fra den Kongelige interimistiske Regjeringscommission for Norge af 4de d. M., hvis væsentlige Jndhold er: at der, for at afværge Kornmangel i det nordenfieldske Norge, er føiet den Foranstaltning, for Kongelig Regning at indkjøbe i Archangel, ved Consul Brust, et Qvantum Korn af 20 til 25000 Tdr. Rug. Men da der udfordres endeel Norske Skibe til at transportere disse Kornvarer til Norge, saa paatvivles ikke, at Handelstanden vil anstrænge sig for at afsende Skibe i dette Øiemed, saa meget mere som den aabnede Assurance sikkrer Afsenderne saavel Skibet som Ladningen, og der tillige er sørget for, at om eet eller flere Skibe skulde komme til Archangel saa silde, at det for Kongelig Regning opkjøbte Korn allerede var afskibet og intet mere deraf var i Behold til Afskibning, kan Skipperen faae fuld Ladning for privat Regning, naar der medgives ham et Adressebrev til Consul Brust. Financecollegiet har desuden føiet den Foranstaltning, at i det Tilfælde, nogen Skibsreder, eller Afsender maatte ønske sig Hielp fra Regjeringens Side til Anskaffelsen af det Korn, der behøves til Skibenes Tilladning for egen Regning, naar det Kongelige Korn allerede var afskibet, da kan denne ogsaa faaes under visse Betingelser, saafremt det skulde ansees nødvendigt, hvilket imidlertid ikke formodes. Consul Brust er endvidere bemydiget til, om han anseer det raadeligt og mueligt, at fragte Russiske Fartøier til Rugens Transport og consionere Ladningerne til Trondhjem, Molde og Christiansund, samt, om han finder det hensigtsmæssigt, at lade endeel af Rugen føre til Nordlandene eller Finmarken ved Russiske Barker. Som Beviis paa den menneskelige Maade, de Engelske Krigsfanger behandles paa af den Danske Regjering, anføres her følgende Bekiendtgjørelse: Herved bekjendtgjøres det Kongelige Danske Cancellies Skrivelse til Stiftet af 23 Januarii d. A., saa lydende: "J Følge høieste befaling skulle Man til behagelig Efterretning tjenstligst tilmelde Hr. Stiftsbefalingsmand, at Vexler, som udstædes af Engelske her i Landet anholdte Krigsfanger, i Faveur af de Personer paa Anholdelsestedet, af hvilke de have modtaget Understøttelse og Forstrækning, og som ere trukken paa et Handelshuus paa Fastlandet, ikke skal behandles saaledes, som Forordningen af 9 Septbr. f. A. har bestemt i Henseende til Vexler, der ere trasserede af Storbrittanniske Undersaattere. Ligeledes kan det tillades Engelske Krigsfanger her i Landet at trække i samme Anledning paa forrige Consul Fenwick, saa længe han opholder sig i Sverrig, dog at der, med saadanne Tratter eller Anviisninger aldeles intet Brev maa følge af hvilket somhelst Jndhold. For end videre at forebygge alt Misbrug af slige de Engelske Krigsfanger tilladte Vexlers Udstædelse, maa Man tillige underrette Hr. Stiftsbefalingsmand om, at Tilladelsen ikkun gielder for de Vexler eller Anviisninger, som ere belagte med Arrest enten fra General-Auditoriatet eller fra Stiftamtmandskabet i Viborg, eller og fra en militair Høistcommanderende paa Anholdelsestedet, i hvilken bevidnes, at Udstederen virkeligen er Krigsfange." Trondhjems Raadstue, d. 3 Martii 1808. Bendeke.